CELEX: 32008D0339
Language: hr
Date: 2008-04-25 00:00:00
Title: 2008/339/EZ: Odluka Komisije od 25. travnja 2008. o izmjeni Priloga XI. Direktivi Vijeća 2003/85/EZ u vezi s popisom laboratorija ovlaštenih za rukovanje živim virusom slinavke i šapa (priopćena pod brojem dokumenta C(2008) 1577)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               204
            
         32008D0339
   
               L 115/39
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 25. travnja 2008.
   o izmjeni Priloga XI. Direktivi Vijeća 2003/85/EZ u vezi s popisom laboratorija ovlaštenih za rukovanje živim virusom slinavke i šapa
   (priopćena pod brojem dokumenta C(2008) 1577)
   (Tekst značajan za EGP)
   (2008/339/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za suzbijanje bolesti slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te izmjenama Direktive 92/46/EEZ (1), a posebno njezin članak 67. stavak 2.,
   budući da:
   
               (1)
            
            
               Direktiva 2003/85/EZ određuje minimalne mjere za suzbijanje koje je potrebno primijeniti u slučaju izbijanja bolesti slinavke i šapa te određene preventivne mjere za poboljšanje osviještenosti i spremnosti nadležnih tijela i uzgajivača u vezi s tom bolešću.
            
         
               (2)
            
            
               Preventivne mjere iz Direktive 2003/85/EZ uključuju odredbu prema kojoj su države članice dužne osigurati da se rukovanje živim virusom bolesti slinavke i šapa za potrebe istraživanja, dijagnostike ili proizvodnje provodi samo u odobrenim laboratorijima navedenim u Prilogu XI. toj Direktivi.
            
         
               (3)
            
            
               Dio A Priloga XI. Direktivi 2003/85/EZ navodi nacionalne laboratorije ovlaštene za rukovanje živim virusom bolesti slinavke i šapa za potrebe istraživanja i dijagnostike.
            
         
               (4)
            
            
               Danska je službeno obavijestila Komisiju o izmjeni u vezi s upravljanjem njenog nacionalnog referentnog laboratorija za bolest slinavke i šapa.
            
         
               (5)
            
            
               Latvija i Slovenija su službeno obavijestile Komisiju da se za njihove nacionalne referentne laboratorije smatra da više ne udovoljavaju sigurnosnim standardima iz članka 65. točke (d) te bi ih stoga trebalo izbrisati s popisa iz dijela A Priloga XI. Direktivi 2003/85/EZ.
            
         
               (6)
            
            
               Nizozemska je službeno obavijestila Komisiju o promjenama u vezi s nazivom njenog nacionalnog referentnog laboratorija za bolest slinavke i šapa.
            
         
               (7)
            
            
               Zbog sigurnosnih razloga važno je ažurirati popis laboratorija iz Direktive 2003/85/EZ ovlaštenih za rukovanje živim virusom bolesti slinavke i šapa.
            
         
               (8)
            
            
               Slijedom toga, potrebno je zamijeniti popis laboratorija ovlaštenih za rukovanje živim virusom bolesti slinavke i šapa iz Priloga XI. Direktivi 2003/85/EZ popisom iz Priloga ovoj Odluci.
            
         
               (9)
            
            
               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U Prilogu XI. Direktivi 2003/85/EZ, dio A se zamjenjuje tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 25. travnja 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 306, 22.11.2003., str. 1. Direktiva kako je zadnje izmijenjena Direktivom 2006/104/EZ (SL L 363, 20.12.2006., str. 352.).
   
      PRILOG
      
         „DIO A
         
         
            Nacionalni laboratoriji ovlašteni za rukovanje živim virusom bolesti slinavke i šapa
         
         
                     Država članica u kojoj se nalazi laboratorij
                  
                  
                     Laboratorij
                  
                  
                     Država članica koja koristi usluge laboratorija
                  
               
                     ISO oznaka
                  
                  
                     Ime
                  
               
                     AT
                  
                  
                     Austrija
                  
                  
                     Österreichische Agentur für Gesundheit und Ernährungssicherheit
                     Veterinärmedizinische Untersuchungen Mödling
                  
                  
                     Austrija
                  
               
                     BE
                  
                  
                     Belgija
                  
                  
                     Veterinary and Agrochemical Research Centre CODA-CERVA-VAR Uccle
                  
                  
                     Belgija
                     Luksemburg
                  
               
                     BG
                  
                  
                     Bugarska
                  
                  
                     Национален диагностичен научноизследователски ветеринарно-медицински институт Проф. д-р Георги Павлов, Национална референтна лаборатория Шап и везикулозна болест по свинете
                     (National Diagnostic Veterinary Research Institute Prof. Dr. Georgi Pavlov, National Reference Laboratory for Foot-and-Mouth Disease and Swine Vesicular Diseases)
                  
                  
                     Bugarska
                  
               
                     CZ
                  
                  
                     Češka
                  
                  
                     Statní veterinární ústav Praha, Praha
                  
                  
                     Češka
                  
               
                     DE
                  
                  
                     Njemačka
                  
                  
                     Friedrich-Loeffler-Institut
                     Bundesforschungsinstitut für Tiergesundheit,
                     Greifswald - Insel Riems
                  
                  
                     Njemačka
                     Slovačka
                  
               
                     DK
                  
                  
                     Danska
                  
                  
                     Danmarks Tekniske Universitet, Veterinærinstituttet
                     Afdeling for Virologi, Lindholm
                     Danish Technical University, Veterinary Institute,
                     Department of Virology, Lindholm
                  
                  
                     Danska
                     Finska
                     Švedska
                  
               
                     EL
                  
                  
                     Grčka
                  
                  
                     Ινστιτούτο αφθώδους πυρετού,
                     Αγία Παρασκευή Αττικής
                  
                  
                     Grčka
                  
               
                     ES
                  
                  
                     Španjolska
                  
                  
                     Laboratorio Central de Sanidad Animal, Madrid
                  
                  
                     Španjolska
                  
               
                     FR
                  
                  
                     Francuska
                  
                  
                     Agence française de sécurité sanitaire des aliments (AFSSA)
                     
                                 —
                              
                              
                                 Laboratoire d’études et de recherches en pathologie bovine et hygiène des viandes, Lyon
                              
                           
                                 —
                              
                              
                                 Laboratoire d’études et de recherches en pathologie animale et zoonoses, Maisons-Alfort
                              
                           
                  
                     Francuska
                  
               
                     HU
                  
                  
                     Mađarska
                  
                  
                     Országos Állategészségügyi Intézet (OÁI), Budapest
                  
                  
                     Mađarska
                  
               
                     IT
                  
                  
                     Italija
                  
                  
                     Istituto zooprofilattico sperimentale della Lombardia e dell’Emilia-Romagna, Brescia
                  
                  
                     Italija
                     Cipar
                  
               
                     LT
                  
                  
                     Litva
                  
                  
                     Nacionalinė veterinarijos laboratorija, Vilnius
                  
                  
                     Litva
                  
               
                     NL
                  
                  
                     Nizozemska
                  
                  
                     Central Veterinary Institute of Wageningen UR, Lelystad
                  
                  
                     Nizozemska
                  
               
                     PL
                  
                  
                     Poljska
                  
                  
                     Zakład Pryszczycy Państwowego
                     Instytutu Weterynaryjnego – Państwowego
                     Instytutu Badawczego, Zduńska Wola
                  
                  
                     Poljska
                  
               
                     RO
                  
                  
                     Rumunjska
                  
                  
                     Institutul de Diagnostic și Sănătate Animală, București
                  
                  
                     Rumunjska
                  
               
                     UK
                  
                  
                     Ujedinjena Kraljevina
                  
                  
                     Institute for Animal Health, Pirbright
                  
                  
                     Ujedinjena Kraljevina
                     Estonija
                     Finska
                     Irska
                     Latvija
                     Malta
                     Slovenija
                     Švedska”